title: Εκτελεστικός κανονισμός (ΕΕ) 2016/1766 της Επιτροπής, της 26ης Σεπτεμβρίου 2016, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Korčulansko maslinovo ulje (ΠΟΠ)]

text:
               5.10.2016

               EL

               Επίσημη Εφημερίδα της Ευρωπαϊκής Ένωσης

               L 270/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1766 ΤΗΣ ΕΠΙΤΡΟΠΉΣ
   της 26ης Σεπτεμβρίου 2016
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Korčulansko maslinovo ulje (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε η Κροατία για την καταχώριση της ονομασίας «Korčulansko maslinovo ulje» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί καμία δήλωση ένστασης στην Επιτροπή βάσει του άρθρου 51 του κανονισμού (ΕΕ) αριθ. 1151/2012, πρέπει να καταχωριστεί η ονομασία «Korčulansko maslinovo ulje»,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία «Korčulansko maslinovo ulje» (ΠΟΠ).
   Η ονομασία που αναφέρεται στο πρώτο εδάφιο αφορά προϊόν της κλάσης 1.5. Έλαια και λίπη (βούτυρο, μαργαρίνη, λάδι κ.λπ.) του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Σεπτεμβρίου 2016.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 187 της 26.5.2016, σ. 21.

      (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) αριθ. 1009/2011 της Επιτροπής, της 12ης Οκτωβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               13.10.2011

               EL

               Επίσημη Εφημερίδα της Ευρωπαϊκής Ένωσης

               L 268/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1009/2011 ΤΗΣ ΕΠΙΤΡΟΠΉΣ
   της 12ης Οκτωβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 13 Οκτωβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Οκτωβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  58,3

                  EC

                  36,3

                  MA

                  46,5

                  MK

                  42,0

                  ZZ

                  45,8

                  0707 00 05

                  AL

                  65,0

                  MK

                  64,2

                  TR

                  132,0

                  ZZ

                  87,1

                  0709 90 70

                  TR

                  123,3

                  ZZ

                  123,3

                  0805 50 10

                  AR

                  68,2

                  BR

                  38,2

                  CL

                  60,5

                  TR

                  70,3

                  UY

                  56,8

                  ZA

                  80,8

                  ZZ

                  62,5

                  0806 10 10

                  BR

                  245,1

                  CL

                  79,6

                  MK

                  85,4

                  PE

                  228,3

                  TR

                  116,1

                  US

                  275,5

                  ZA

                  65,0

                  ZZ

                  156,4

                  0808 10 80

                  CL

                  69,1

                  CN

                  86,4

                  NZ

                  123,4

                  ZA

                  92,8

                  ZZ

                  92,9

                  0808 20 50

                  CL

                  85,4

                  CN

                  55,3

                  TR

                  107,9

                  ZZ

                  82,9

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 1371/2011 της Επιτροπής, της 21ης Δεκεμβρίου 2011 , για τροποποίηση του εκτελεστικού κανονισμού (ΕΕ) αριθ. 961/2011 για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Fukushima  Κείμενο που παρουσιάζει ενδιαφέρον για τον ΕΟΧ

text:
               22.12.2011

               EL

               Επίσημη Εφημερίδα της Ευρωπαϊκής Ένωσης

               L 341/41

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1371/2011 ΤΗΣ ΕΠΙΤΡΟΠΉΣ
   της 21ης Δεκεμβρίου 2011
   για τροποποίηση του εκτελεστικού κανονισμού (ΕΕ) αριθ. 961/2011 για την επιβολή ειδικών όρων που διέπουν την εισαγωγή ζωοτροφών και τροφίμων καταγωγής ή προέλευσης Ιαπωνίας μετά το ατύχημα στον πυρηνικό σταθμό της Fukushima
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) περίπτωση ii),
   Εκτιμώντας τα ακόλουθα:

               (1)

               Το άρθρο 53 του κανονισμού (ΕΚ) αριθ. 178/2002 προβλέπει τη δυνατότητα θέσπισης κατάλληλων μέτρων έκτακτης ανάγκης από την Ένωση για τρόφιμα και ζωοτροφές που εισάγονται από τρίτη χώρα προκειμένου να προστατευθούν η δημόσια υγεία, η υγεία των ζώων ή το περιβάλλον, όταν ο κίνδυνος δεν μπορεί να αντιμετωπιστεί ικανοποιητικά με τα μέτρα που έχουν λάβει μεμονωμένα τα κράτη μέλη.

               (2)

               Μετά το ατύχημα στον πυρηνικό σταθμό της Fukushima στις 11 Μαρτίου 2011, η Επιτροπή πληροφορήθηκε ότι τα επίπεδα ραδιονουκλεϊδίων σε ορισμένα τρόφιμα καταγωγής Ιαπωνίας, όπως το γάλα και το σπανάκι, υπερέβαιναν τα επίπεδα δράσης που ισχύουν στην Ιαπωνία για τα τρόφιμα. Επειδή η μόλυνση αυτή θα μπορούσε να αποτελέσει απειλή για τη δημόσια υγεία και την υγεία των ζώων στην Ένωση, η Επιτροπή εξέδωσε τον εκτελεστικό κανονισμό (ΕΕ) αριθ. 961/2011 (2).

               (3)

               Οι ιαπωνικές αρχές παρακολουθούν την παρουσία ραδιενέργειας στα τρόφιμα και στις ζωοτροφές και από τα αποτελέσματα των αναλύσεων διαπιστώνεται ότι ορισμένα τρόφιμα και ζωοτροφές σε νομούς που βρίσκονται κοντά στον πυρηνικό σταθμό της Fukushima εξακολουθούν να εμφανίζουν επίπεδα ραδιενέργειας υψηλότερα από τα ανώτατα επίπεδα. Επομένως, είναι σκόπιμο να παραταθεί ο χρόνος εφαρμογής των μέτρων κατά τρεις ακόμη μήνες.

               (4)

               Από τις αναλύσεις πολύ μεγάλου αριθμού δειγμάτων που έλαβαν οι ιαπωνικές αρχές από τρόφιμα και ζωοτροφές που παράγονται στο νομό Nagano προκύπτει ότι η παραγωγή τροφίμων και ζωοτροφών στο νομό αυτόν έχει επηρεαστεί σε πολύ περιορισμένο βαθμό από το ατύχημα στον πυρηνικό σταθμό της Fukushima, αφού μόνο σε ένα δείγμα μανιταριών, από τα 1 800 δείγματα τροφίμων και ζωοτροφών που ελήφθησαν από τον νομό Nagano, διαπιστώθηκαν επίπεδα ραδιενέργειας που δεν συμμορφώνονται με τα ανώτατα όρια. Ειδικότερα, σε όλα σχεδόν τα δείγματα τα επίπεδα ραδιενέργειας ήταν μη ανιχνεύσιμα και μόνο σε ορισμένα δείγματα ανιχνεύθηκαν υψηλά επίπεδα ραδιενέργειας. Επομένως, ο νομός αυτός είναι σκόπιμο να αφαιρεθεί από τη ζώνη των νομών στην οποία απαιτείται να διενεργούνται δοκιμές σε όλα τα τρόφιμα και τις ζωοτροφές που κατάγονται από αυτούς πριν εξαχθούν στην Ένωση.

               (5)

               Τα αναλυτικά αποτελέσματα των ελέγχων κατά την εισαγωγή που έχουν πραγματοποιήσει οι αρμόδιες αρχές των κρατών μελών είναι έως τώρα πολύ ευνοϊκά και αποδεικνύουν ότι τα μέτρα ελέγχου που επιβλήθηκαν για τις εξαγωγές τροφίμων και ζωοτροφών στην ΕΕ έχουν εφαρμοστεί ορθά και αποτελεσματικά από τις ιαπωνικές αρχές. Συνεπώς, είναι σκόπιμο, κατά την επόμενη αναθεώρηση των μέτρων, να εξεταστεί η μείωση της συχνότητας των ελέγχων κατά την εισαγωγή.

               (6)

               Δεδομένου ότι η ημιζωή του ιωδίου-131 είναι μικρή (περίπου 8 ημέρες) και του γεγονότος ότι δεν έχουν καταγραφεί πρόσφατα νέες εκλύσεις ιωδίου-131 στο περιβάλλον, δεν παρατηρείται πλέον παρουσία ιωδίου-131 στα τρόφιμα και στις ζωοτροφές ή στο περιβάλλον. Καθώς η πιθανότητα νέας έκλυσης ιωδίου-131 είναι ελάχιστη, κρίνεται σκόπιμο να μην απαιτείται πλέον ανάλυση σχετικά με την παρουσία ιωδίου-131.

               (7)

               Για να διευκολυνθεί η έκδοση βεβαιώσεων, πρέπει να εξουσιοδοτηθεί η αρμόδια αρχή να ορίσει έναν φορέα ο οποίος θα υπογράφει σε ορισμένες περιπτώσεις τις βεβαιώσεις υπό την ευθύνη και την εποπτεία της αρμόδιας ιαπωνικής αρχής.

               (8)

               Συνεπώς, είναι σκόπιμο να τροποποιηθεί αναλόγως ο εκτελεστικός κανονισμός (ΕΕ) αριθ. 961/2011.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιητικές διατάξεις
   Ο κανονισμός (ΕΕ) αριθ. 961/2011 τροποποιείται ως εξής:

               1)

               η παράγραφος 3 του άρθρου 2 αντικαθίσταται από το ακόλουθο κείμενο:
               «3.   Κάθε φορτίο των προϊόντων που αναφέρονται στο άρθρο 1 συνοδεύεται από δήλωση που βεβαιώνει ότι:

                           α)

                           το προϊόν συγκομίστηκε και/ή υπέστη επεξεργασία πριν από την 11η Μαρτίου 2011· ή

                           β)

                           το προϊόν δεν κατάγεται και δεν προέρχεται από τους νομούς Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa και Shizuoka· ή

                           γ)

                           το προϊόν προέρχεται μεν από τους νομούς Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa και Shizuoka, αλλά δεν κατάγεται από έναν από αυτούς τους νομούς και δεν έχει εκτεθεί σε ραδιενέργεια κατά τη διάρκεια της διαμετακόμισης· ή

                           δ)

                           σε περίπτωση που το προϊόν κατάγεται από τους νομούς Fukushima, Gunma, Ibaraki, Tochigi, Miyagi, Yamanashi, Saitama, Tokyo, Chiba, Kanagawa και Shizuoka, το προϊόν δεν περιέχει επίπεδα ραδιονουκλεϊδίων του καισίου-134 και του καισίου-137 ανώτερα των ανώτατων επιπέδων τα οποία προβλέπονται στο παράρτημα II του παρόντος κανονισμού.»·

               2)

               η παράγραφος 5 του άρθρου 2 αντικαθίσταται από το ακόλουθο κείμενο:
               «5.   Η δήλωση, που αναφέρεται στην παράγραφο 3 συντάσσεται σύμφωνα με το υπόδειγμα του παραρτήματος I. Για τα προϊόντα που αναφέρονται στα στοιχεία α), β) ή γ) της παραγράφου 3, η δήλωση υπογράφεται από εξουσιοδοτημένο εκπρόσωπο της αρμόδιας ιαπωνικής αρχής ή από εξουσιοδοτημένο εκπρόσωπο του φορέα ο οποίος έχει εξουσιοδοτηθεί από την αρμόδια ιαπωνική αρχή υπό την ευθύνη και την εποπτεία της αρμόδιας αρχής. Για τα προϊόντα που αναφέρονται στο στοιχείο δ) της παραγράφου 3, η δήλωση υπογράφεται από εξουσιοδοτημένο εκπρόσωπο της αρμόδιας ιαπωνικής αρχής και συνοδεύεται από αναλυτική έκθεση η οποία περιλαμβάνει τα αποτελέσματα της δειγματοληψίας και της ανάλυσης.»·

               3)

               η παράγραφος 1 του άρθρου 5 αντικαθίσταται από το ακόλουθο κείμενο:
               «1.   Οι αρμόδιες αρχές του συνοριακού σταθμού ελέγχου ή του καθορισμένου σημείου εισόδου διενεργούν:

                           α)

                           ελέγχους εγγράφων σε όλα τα φορτία των προϊόντων που αναφέρονται στο άρθρο 1 και

                           β)

                           ελέγχους ταυτότητας και φυσικούς ελέγχους, συμπεριλαμβανομένης της εργαστηριακής ανάλυσης σχετικά με την παρουσία καισίου-134 και καισίου-137 σε τουλάχιστον:

                                       —

                                       10 % των φορτίων των προϊόντων που αναφέρονται στο άρθρο 2 παράγραφος 3 στοιχείο δ) και

                                       —

                                       20 % των φορτίων των προϊόντων που αναφέρονται στο άρθρο 2 παράγραφος 3 στοιχεία β) και γ).»·

               4)

               στη δεύτερη παράγραφο του άρθρου 10 η ημερομηνία 31 Δεκεμβρίου 2011 αντικαθίσταται από την ημερομηνία 31 Μαρτίου 2012·

               5)

               το παράρτημα I αντικαθίσταται από το κείμενο που παρατίθεται στο παράρτημα του παρόντος κανονισμού.

         Άρθρο 2
   Έναρξη ισχύος
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 31 της 1.2.2002, σ. 1.

      (2)  ΕΕ L 252 της 28.9.2011, σ. 10.

      ΠΑΡΑΡΤΗΜΑ

            «ΠΑΡΑΡΤΗΜΑ I


title: Εκτελεστικός κανονισμός (ΕΕ) 2017/795 της Επιτροπής, της 10ης Μαΐου 2017, για την έγκριση του πυρογενούς συνθετικού άμορφου διοξειδίου του πυριτίου, νανομορφή, με επιφανειακή επεξεργασία, ως υπάρχουσας δραστικής ουσίας για χρήση σε βιοκτόνα του τύπου προϊόντων 18 (Κείμενο που παρουσιάζει ενδιαφέρον για τον ΕΟΧ )

text:
               11.5.2017

               EL

               Επίσημη Εφημερίδα της Ευρωπαϊκής Ένωσης

               L 120/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/795 ΤΗΣ ΕΠΙΤΡΟΠΉΣ
   της 10ης Μαΐου 2017
   για την έγκριση του πυρογενούς συνθετικού άμορφου διοξειδίου του πυριτίου, νανομορφή, με επιφανειακή επεξεργασία, ως υπάρχουσας δραστικής ουσίας για χρήση σε βιοκτόνα του τύπου προϊόντων 18
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:

               (1)

               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο των υπαρχουσών δραστικών ουσιών που πρέπει να αξιολογηθούν με σκοπό την πιθανή τους έγκριση για χρήση σε βιοκτόνα. Ο κατάλογος αυτός περιλαμβάνει το διοξείδιο του πυριτίου (ως νανοϋλικό αποτελούμενο από συμπήγματα και συσσωματώματα), το οποίο πρέπει να μετονομαστεί, ως αποτέλεσμα της αξιολόγησής του, σε πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία.

               (2)

               Το πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία, έχει αξιολογηθεί για χρήση σε προϊόντα του τύπου προϊόντων 18 (εντομοκτόνα, ακαρεοκτόνα και προϊόντα για την καταπολέμηση άλλων αρθροπόδων), όπως περιγράφονται στο παράρτημα V του κανονισμού (ΕΕ) αριθ. 528/2012.

               (3)

               Η Γαλλία ορίστηκε αρμόδια αρχή αξιολόγησης και υπέβαλε την έκθεση αξιολόγησης, μαζί με τις συστάσεις της, στις 18 Δεκεμβρίου 2015.

               (4)

               Σύμφωνα με το άρθρο 7 παράγραφος 2 του κατ' εξουσιοδότηση κανονισμού (ΕΕ) αριθ. 1062/2014, η γνώμη του Ευρωπαϊκού Οργανισμού Χημικών Προϊόντων διατυπώθηκε στις 11 Οκτωβρίου 2016 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.

               (5)

               Σύμφωνα με την εν λόγω γνώμη, μπορεί να αναμένεται ότι τα βιοκτόνα του τύπου προϊόντων 18 που περιέχουν το πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία, πληρούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένες προδιαγραφές και όροι σχετικά με τη χρήση τους.

               (6)

               Συνεπώς, είναι σκόπιμο να εγκριθεί το πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία για χρήση σε βιοκτόνα του τύπου προϊόντων 18, με την επιφύλαξη της συμμόρφωσης με ορισμένες προδιαγραφές και όρους.

               (7)

               Δεδομένου ότι το πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία, είναι, σύμφωνα με την αξιολόγηση, νανοϋλικό, η έγκριση θα πρέπει να καλύπτει αυτά τα νανοϋλικά, σύμφωνα με το άρθρο 4 παράγραφος 4 του κανονισμού (ΕΕ) αριθ. 528/2012, υπό την προϋπόθεση ότι πληρούνται ορισμένες προδιαγραφές και ορισμένοι όροι που αφορούν τη χρήση τους.

               (8)

               Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής βιοκτόνων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται το πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία, ως δραστική ουσία για χρήση σε βιοκτόνα του τύπου προϊόντων 18, με την επιφύλαξη των προδιαγραφών και των όρων που καθορίζονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Μαΐου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία IUPAC
                  Αριθμοί αναγνώρισης

                  Ελάχιστος βαθμός καθαρότητας της δραστικής ουσίας (1)

                  Δομικά χαρακτηριστικά αναφοράς (2)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντων

                  Ειδικοί όροι

                  Πυρογενές συνθετικό άμορφο διοξείδιο του πυριτίου, νανομορφή, με επιφανειακή επεξεργασία

                  Ονομασία IUPAC:
                  Σιλαναμίνη, 1,1,1-τριμεθυλο-N-(τριμεθυλοσιλυλο)-, προϊόντα υδρόλυσης με διοξείδιο του πυριτίου
                  Αριθ. ΕΚ: 272-697-1
                  Αριθ. CAS: 68909-20-6

                  998 g/kg (καθαρότητα πυρήνα μετρούμενη μετά την ανάφλεξη).

                              —

                              Περιεκτικότητα σε άνθρακα: 3,0-4,0 %·

                              —

                              Μεγέθη πρωτοταγών σωματιδίων: 6,9-8,6 nm·

                              —

                              Ειδική επιφάνεια: 217-225 m2/g·

                              —

                              Μέγεθος σταθερών συσσωματωμένων σωματιδίων: > 70 nm·

                              —

                              Επιφανειακή επεξεργασία: > 90 % της επιφάνειας έχει υποστεί επεξεργασία με εξαμεθυλοσιλαζάνη (CAS 999-97-3)

                  1η Νοεμβρίου 2018

                  31η Οκτωβρίου 2028

                  18

                  Οι άδειες για τα βιοκτόνα υπόκεινται στον ακόλουθο όρο:

                              1)

                              Κατά την αξιολόγηση του προϊόντος δίνεται ιδιαίτερη προσοχή στους τρόπους έκθεσης, τους κινδύνους και την αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης κινδύνου της δραστικής ουσίας σε ενωσιακό επίπεδο.

                              2)

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους επαγγελματίες χρήστες.

                              3)

                              Για τα προϊόντα που ενδεχομένως συνεπάγονται την παρουσία καταλοίπων στα τρόφιμα ή στις ζωοτροφές, εξακριβώνεται κατά πόσον είναι αναγκαίο να καθοριστούν νέα ανώτατα όρια καταλοίπων (ΑΟΚ) ή να τροποποιηθούν τα υφιστάμενα, σύμφωνα με τον κανονισμό (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου (3) ή τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου (4), και λαμβάνονται τα δέοντα μέτρα μετριασμού του κινδύνου, ώστε να αποκλείεται η υπέρβαση των ισχυόντων ΑΟΚ.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί τεχνικά ισοδύναμη με την αξιολογηθείσα δραστική ουσία.

         (2)  Τα δομικά χαρακτηριστικά που εμφαίνονται στη στήλη αυτή είναι τα δομικά χαρακτηριστικά της δραστικής ουσίας που χρησιμοποιήθηκε για την αξιολόγηση σύμφωνα με το άρθρο 89 παράγραφος 1 του κανονισμού (ΕΕ) αριθ. 528/2012.

         (3)  Κανονισμός (ΕΚ) αριθ. 470/2009 του Ευρωπαϊκού Κοινοβουλίου και του Συμβουλίου, της 6ης Μαΐου 2009, για θέσπιση κοινοτικών διαδικασιών για τον καθορισμό ορίων καταλοίπων των φαρμακολογικά δραστικών ουσιών στα τρόφιμα ζωικής προέλευσης, για την κατάργηση του κανονισμού (ΕΟΚ) αριθ. 2377/90 του Συμβουλίου και τροποποίηση της οδηγίας 2001/82/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 726/2004 του Ευρωπαϊκού Κοινοβουλίου και του Συμβουλίου (ΕΕ L 152 της 16.6.2009, σ. 11).

         (4)  Κανονισμός (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου (ΕΕ L 70 της 16.3.2005, σ. 1).


title: Εκτελεστικός κανονισμός (ΕΕ) 2016/988 της Επιτροπής, της 20ής Ιουνίου 2016, σχετικά με τον καθορισμό των ποσοτήτων που πρέπει να προστίθενται στην ποσότητα που καθορίστηκε για την υποπερίοδο από 1 Οκτωβρίου έως 31 Δεκεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 442/2009 στον τομέα του χοιρείου κρέατος

text:
               21.6.2016

               EL

               Επίσημη Εφημερίδα της Ευρωπαϊκής Ένωσης

               L 162/8

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/988 ΤΗΣ ΕΠΙΤΡΟΠΉΣ
   της 20ής Ιουνίου 2016
   σχετικά με τον καθορισμό των ποσοτήτων που πρέπει να προστίθενται στην ποσότητα που καθορίστηκε για την υποπερίοδο από 1 Οκτωβρίου έως 31 Δεκεμβρίου 2016 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 442/2009 στον τομέα του χοιρείου κρέατος
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 2 και 3,
   Εκτιμώντας τα ακόλουθα:

               (1)

               Ο κανονισμός (ΕΚ) αριθ. 442/2009 της Επιτροπής (2) άνοιξε ετήσιες δασμολογικές ποσοστώσεις για την εισαγωγή προϊόντων του τομέα του χοιρείου κρέατος. Η διαχείριση των ποσοστώσεων του παραρτήματος I μέρος Β του εν λόγω κανονισμού διεξάγεται με τη μέθοδο της ταυτόχρονης εξέτασης.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από 1 έως 7 Ιουνίου 2016 για την υποπερίοδο από 1 Ιουλίου έως 30 Σεπτεμβρίου 2016 είναι μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις και να προστεθούν οι τελευταίες στην ποσότητα που καθορίζεται για την επόμενη υποπερίοδο ποσόστωσης.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ποσότητες για τις οποίες δεν υποβλήθηκαν αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 442/2009 και οι οποίες πρέπει να προστεθούν στην υποπερίοδο από 1 Οκτωβρίου έως 31 Δεκεμβρίου 2016 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 20 Ιουνίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 442/2009 της Επιτροπής, της 27ης Μαΐου 2009, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων στον τομέα του χοιρινού κρέατος (ΕΕ L 129 της 28.5.2009, σ. 13).

      ΠΑΡΑΡΤΗΜΑ

                  Αύξων αριθμός

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1 Οκτωβρίου έως 31 Δεκεμβρίου 2016
                  (σε kg)

                  09.4038

                  8 516 250

                  09.4170

                  1 230 500

                  09.4204

                  1 156 000


title: Εκτελεστικός κανονισμός (ΕΕ) αριθ. 769/2011 της Επιτροπής, της 2ας Αυγούστου 2011 , ο οποίος προβλέπει συντελεστή κατανομής για την προσωρινή έκτακτη στήριξη της Ένωσης στον τομέα των οπωροκηπευτικών

text:
               3.8.2011

               EL

               Επίσημη Εφημερίδα της Ευρωπαϊκής Ένωσης

               L 200/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 769/2011 ΤΗΣ ΕΠΙΤΡΟΠΉΣ
   της 2ας Αυγούστου 2011
   ο οποίος προβλέπει συντελεστή κατανομής για την προσωρινή έκτακτη στήριξη της Ένωσης στον τομέα των οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΚ) αριθ. 585/2011 της Επιτροπής, της 17ης Ιουνίου 2011, σχετικά με τη θέσπιση προσωρινών έκτακτων μέτρων στήριξης για τον τομέα των οπωροκηπευτικών (2), και ιδίως το άρθρο 7 παράγραφος 3,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 585/2011 εισήγαγε προσωρινά έκτακτα μέτρα στήριξης για τον τομέα των οπωροκηπευτικών μετά την εμφάνιση κρουσμάτων Escherichia coli (E. coli) στη Γερμανία που προκάλεσαν σημαντική διαταραχή στην αγορά οπωροκηπευτικών της Ένωσης.

               (2)

               Από τις πληροφορίες που κοινοποιήθηκαν από τα κράτη μέλη σύμφωνα με το άρθρο 7 παράγραφος 2 του εκτελεστικού κανονισμού (ΕΕ) αριθ. 585/2011 προκύπτει ότι τα αιτήματα στήριξης στην Ένωση δεν έχουν υπερβεί το μέγιστο ποσό της στήριξης που καθορίζεται στο άρθρο 2 του εν λόγω κανονισμού. Ως εκ τούτου, για τα εν λόγω αιτήματα πρέπει να καθοριστεί συντελεστής κατανομής 100%.

               (3)

               Για λόγους διαφάνειας, οι οργανώσεις παραγωγών και οι παραγωγοί μη μέλη που έχουν υποβάλει αίτημα στήριξης στην Ένωση πρέπει να ενημερωθούν τάχιστα για τον συντελεστή κατανομής που καθορίστηκε από την Επιτροπή. Για τον λόγο αυτό και προκειμένου να εξασφαλισθεί η αποτελεσματική διαχείριση του μέτρου, ο παρών κανονισμός πρέπει να τεθεί σε ισχύ την ημέρα της δημοσίευσής του,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα αιτήματα στήριξης της Ένωσης τα οποία ελήφθησαν από τα κράτη μέλη για την περίοδο από 26 Μαΐου 2011 έως 30 Ιουνίου 2011 και κοινοποιήθηκαν στην Επιτροπή από τις αρμόδιες αρχές των κρατών μελών σύμφωνα με το άρθρο 7 παράγραφος 2 του εκτελεστικού κανονισμού (ΕΕ) αριθ. 585/2011 γίνονται δεκτά και εφαρμόζεται συντελεστής κατανομής 100%.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Αυγούστου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 160 της 18.6.2011, σ. 71.


title: Εκτελεστικός κανονισμός (ΕΕ) 2016/1091 της Επιτροπής, της 5ης Ιουλίου 2016, για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               6.7.2016

               EL

               Επίσημη Εφημερίδα της Ευρωπαϊκής Ένωσης

               L 180/33

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/1091 ΤΗΣ ΕΠΙΤΡΟΠΉΣ
   της 5ης Ιουλίου 2016
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιουλίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  158,3

                  ZZ

                  158,3

                  0709 93 10

                  TR

                  139,4

                  ZZ

                  139,4

                  0805 50 10

                  AR

                  160,9

                  BO

                  231,1

                  CL

                  144,5

                  UY

                  176,5

                  ZA

                  169,1

                  ZZ

                  176,4

                  0808 10 80

                  AR

                  137,1

                  BR

                  90,2

                  CL

                  131,8

                  CN

                  115,2

                  NZ

                  136,5

                  US

                  149,7

                  UY

                  67,7

                  ZA

                  111,4

                  ZZ

                  117,5

                  0808 30 90

                  AR

                  155,2

                  CL

                  146,1

                  CN

                  78,3

                  ZA

                  128,5

                  ZZ

                  127,0

                  0809 10 00

                  TR

                  218,0

                  ZZ

                  218,0

                  0809 29 00

                  TR

                  331,3

                  ZZ

                  331,3

                  0809 30 10 , 0809 30 90

                  TR

                  126,8

                  ZZ

                  126,8

                  0809 40 05

                  TR

                  160,5

                  ZZ

                  160,5

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 766/2011 της Επιτροπής, της 29ης Ιουλίου 2011 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (ΠΟΠ)]

text:
               3.8.2011

               EL

               Επίσημη Εφημερίδα της Ευρωπαϊκής Ένωσης

               L 200/12

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 766/2011 ΤΗΣ ΕΠΙΤΡΟΠΉΣ
   της 29ης Ιουλίου 2011
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Ελλάδα για την καταχώριση της ονομασίας «Ξύγαλο Σητείας (Xygalo Siteias)/Ξίγαλο Σητείας (Xigalo Siteias)», δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Ιουλίου 2011.

            Για την Επιτροπή, εξ ονόματος του Προέδρου,
         Dacian CIOLOŞ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 312 της 17.11.2010, σ. 25

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση τα οποία προβλέπονται στο παράρτημα Ι της Συνθήκης:

         Κλάση 1.3.   Τυριά

      ΕΛΛΑΔΑ
      Ξύγαλο Σητείας (Xygalo Siteias)/Ξίγαλο Σητείας (Xigalo Siteias) (ΠΟΠ)


title: Εκτελεστικός κανονισμός (ΕΕ) 2016/241 της Επιτροπής, της 19ης Φεβρουαρίου 2016, σχετικά με την κατάργηση της αναστολής υποβολής αιτήσεων πιστοποιητικών εισαγωγής στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 891/2009 στον τομέα της ζάχαρης

text:
               20.2.2016

               EL

               Επίσημη Εφημερίδα της Ευρωπαϊκής Ένωσης

               L 45/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/241 ΤΗΣ ΕΠΙΤΡΟΠΉΣ
   της 19ης Φεβρουαρίου 2016
   σχετικά με την κατάργηση της αναστολής υποβολής αιτήσεων πιστοποιητικών εισαγωγής στο πλαίσιο των δασμολογικών ποσοστώσεων που ανοίχτηκαν με τον κανονισμό (ΕΚ) αριθ. 891/2009 στον τομέα της ζάχαρης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 891/2009 της Επιτροπής (2) ανοίχτηκαν ετήσιες δασμολογικές ποσοστώσεις για την εισαγωγή προϊόντων του τομέα της ζάχαρης.

               (2)

               Η υποβολή αιτήσεων πιστοποιητικών εισαγωγής όσον αφορά τον αύξοντα αριθμό 09.4320 έχει ανασταλεί από τις 29 Σεπτεμβρίου 2015 με τον εκτελεστικό κανονισμό (ΕΕ) αριθ. 2015/1733 της Επιτροπής (3).

               (3)

               Μετά τις κοινοποιήσεις για τα πιστοποιητικά εισαγωγής που δεν χρησιμοποιήθηκαν ή χρησιμοποιήθηκαν εν μέρει, ποσότητες είναι πάλι διαθέσιμες όσον αφορά τον εν λόγω αύξοντα αριθμό. Είναι συνεπώς σκόπιμο να καταργηθεί η αναστολή υποβολής αιτήσεων σύμφωνα με το άρθρο 5 παράγραφος 2 του κανονισμού (ΕΚ) αριθ. 891/2009.

               (4)

               Προκειμένου να διασφαλισθεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η αναστολή της υποβολής αιτήσεων πιστοποιητικών εισαγωγής όσον αφορά τον αύξοντα αριθμό 09.4320 που προβλέπεται στον εκτελεστικό κανονισμό (ΕΕ) αριθ. 2015/1733 καταργείται.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Φεβρουαρίου 2016.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 891/2009 της Επιτροπής, της 25ης Σεπτεμβρίου 2009, σχετικά με το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (ΕΕ L 254 της 26.9.2009, σ. 82).

      (3)  Εκτελεστικός κανονισμός (ΕΕ) 2015/1733 της Επιτροπής, της 28ης Σεπτεμβρίου 2015, σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 8 έως τις 14 Σεπτεμβρίου 2015 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 891/2009 στον τομέα της ζάχαρης και την αναστολή της υποβολής αιτήσεων για τα πιστοποιητικά αυτά (ΕΕ L 252 της 29.9.2015, σ. 40).


title: Εκτελεστικός κανονισμός (ΕΕ) 2016/865 της Επιτροπής, της 31ης Μαΐου 2016, για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΚ) 2015/2384 στις εισαγωγές ορισμένων ειδών αλουμινόχαρτου, καταγωγής Λαϊκής Δημοκρατίας της Κίνας, από εισαγωγές ορισμένων ελαφρώς τροποποιημένων ειδών αλουμινόχαρτου από τη Λαϊκή Δημοκρατία της Κίνας και για την υπαγωγή των εν λόγω εισαγωγών σε καταγραφή

text:
               1.6.2016

               EL

               Επίσημη Εφημερίδα της Ευρωπαϊκής Ένωσης

               L 144/35

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/865 ΤΗΣ ΕΠΙΤΡΟΠΉΣ
   της 31ης Μαΐου 2016
   για την έναρξη έρευνας όσον αφορά την πιθανή καταστρατήγηση των μέτρων αντιντάμπινγκ που επιβλήθηκαν με τον εκτελεστικό κανονισμό (ΕΚ) 2015/2384 στις εισαγωγές ορισμένων ειδών αλουμινόχαρτου, καταγωγής Λαϊκής Δημοκρατίας της Κίνας, από εισαγωγές ορισμένων ελαφρώς τροποποιημένων ειδών αλουμινόχαρτου από τη Λαϊκή Δημοκρατία της Κίνας και για την υπαγωγή των εν λόγω εισαγωγών σε καταγραφή
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός»), και ιδίως το άρθρο 13 παράγραφος 3 και το άρθρο 14 παράγραφος 5,
   Έχοντας ενημερώσει τα κράτη μέλη,
   Εκτιμώντας τα ακόλουθα:
   A.   ΑΙΤΗΣΗ

               (1)

               Η Ευρωπαϊκή Επιτροπή («η Επιτροπή») έλαβε αίτηση, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, για να διερευνήσει την ενδεχόμενη καταστρατήγηση των μέτρων αντιντάμπινγκ που έχουν επιβληθεί στις εισαγωγές ορισμένων ειδών αλουμινόχαρτου, καταγωγής Λαϊκής Δημοκρατίας της Κίνας («η ΛΔΚ»), μέσω της εισαγωγής ορισμένων ελαφρώς τροποποιημένων ειδών αλουμινόχαρτου από τη ΛΔΚ και για να επιβάλει την καταγραφή των εν λόγω εισαγωγών.

               (2)

               Η αίτηση υποβλήθηκε στις 18 Απριλίου 2015. Ο αιτών ζήτησε να παραμείνει ανώνυμος, αιτιολογώντας το δεόντως στην αίτησή του. Η Επιτροπή θεωρεί ότι υπάρχουν επαρκείς λόγοι για να διατηρηθεί εμπιστευτική η ταυτότητα του αιτούντος.

         Β.   ΠΡΟΪΟΝ

               (3)

               Το προϊόν υπό εξέταση για ενδεχόμενη καταστρατήγηση είναι αλουμινόχαρτο πάχους από 0,008 mm έως 0,018 mm, χωρίς υπόθεμα, χωρίς άλλη κατεργασία πέραν της απλής έλασης, σε ρολά με πλάτος που δεν υπερβαίνει τα 650 mm και βάρος που υπερβαίνει τα 10 kg, καταγωγής ΛΔΚ, που υπάγεται επί του παρόντος στον κωδικό ΣΟ ex 7607 11 19 (κωδικός TARIC 7607111910) («το υπό εξέταση προϊόν»). Αυτό είναι το προϊόν στο οποίο εφαρμόζονται τα μέτρα που ισχύουν σήμερα.

               (4)

               Τα προϊόντα που αποτελούν αντικείμενο της έρευνας για πιθανή καταστρατήγηση έχουν τα ίδια ουσιώδη χαρακτηριστικά με το υπό εξέταση προϊόν που ορίζεται στην προηγούμενη αιτιολογική σκέψη. Ωστόσο, μπορούν να έχουν ή να μην έχουν υποστεί ανόπτηση, και παρουσιάζονται κατά την εισαγωγή με τις εξής μορφές:

                           —

                           αλουμινόχαρτο με πάχος τουλάχιστον 0,007 mm αλλά μικρότερο από 0,008 mm, ανεξαρτήτως του πλάτους του ρολού ή

                           —

                           αλουμινόχαρτο με πάχος τουλάχιστον 0,008 mm και όχι μεγαλύτερο από 0,018 mm, σε ρολά πλάτους μεγαλύτερου των 650 mm ή

                           —

                           αλουμινόχαρτο με πάχος μεγαλύτερο από 0,018 mm και μικρότερο από 0,021 mm, ανεξαρτήτως του πλάτους του ρολού ή

                           —

                           αλουμινόχαρτο με πάχος τουλάχιστον 0,021 mm και όχι μεγαλύτερο από 0,045 mm, όταν παρουσιάζεται με δύο τουλάχιστον στρώσεις, ανεξαρτήτως του πλάτους του ρολού.

               (5)

               Τα τρία πρώτα προϊόντα που περιγράφονται ανωτέρω υπάγονται επί του παρόντος στον ίδιο κωδικό ΣΟ με το υπό εξέταση προϊόν, αλλά σε διαφορετικό κωδικό TARIC (7607111930, 7607111940 και 7607111950).

               (6)

               Το τελευταίο προϊόν υπάγεται σε διαφορετικό κωδικό ΣΟ από το υπό εξέταση προϊόν (κωδικός ΣΟ ex 7607 11 90) και στους κωδικούς TARIC 7607119045 και 7607119080.

               (7)

               Όλα τα προϊόντα που περιγράφονται ανωτέρω («τα προϊόντα που αποτελούν αντικείμενο της έρευνας») είναι επίσης καταγωγής ΛΔΚ.

         Γ.   ΥΦΙΣΤΑΜΕΝΑ ΜΕΤΡΑ

               (8)

               Τα μέτρα που ισχύουν επί του παρόντος και που πιθανώς καταστρατηγούνται είναι μέτρα αντιντάμπινγκ που έχουν επιβληθεί με τον εκτελεστικό κανονισμό (ΕΕ) 2015/2384 της Επιτροπής (2) («τα υφιστάμενα μέτρα»).

         Δ.   ΑΙΤΙΟΛΟΓΗΣΗ

               (9)

               Η αίτηση περιέχει επαρκή εκ πρώτης όψεως αποδεικτικά στοιχεία ότι τα μέτρα αντιντάμπινγκ που έχουν επιβληθεί στο υπό εξέταση προϊόν καταστρατηγούνται μέσω πρακτικών, διεργασιών ή εργασιών για τις οποίες δεν υφίσταται ικανός αποχρών λόγος ή άλλη οικονομική δικαιολογία πλην της επιβολής του δασμού αντιντάμπινγκ.

               (10)

               Τα εκ πρώτης όψεως αποδεικτικά στοιχεία που υποβλήθηκαν είναι τα εξής:

               (11)

               Σύμφωνα με στατιστικά στοιχεία για τις κινεζικές εξαγωγές και τα στοιχεία της Eurostat για τις εισαγωγές, ο αιτών προσδιόρισε την πορεία των εισαγωγών καθενός από τα ελαφρώς τροποποιημένα προϊόντα που αποτελούν αντικείμενο της έρευνας κατά την περίοδο από το 2008 έως το 2015. Συγκρίνοντας την πορεία των εισαγωγών του υπό εξέταση προϊόντος με τις εισαγωγές των ελαφρώς τροποποιημένων προϊόντων που αποτελούν αντικείμενο της έρευνας, ο αιτών διαπιστώνει έντονη αύξηση των εισαγωγών των ελαφρώς τροποποιημένων προϊόντων που αποτελούν αντικείμενο της έρευνας, με παράλληλη μείωση των εισαγωγών του υπό εξέταση προϊόντος. Συγκεκριμένα, ο αιτών απέδειξε ότι ο όγκος των εισαγωγών των ελαφρώς τροποποιημένων προϊόντων που αποτελούν αντικείμενο της έρευνας ήταν παρόμοιος με τον όγκο των εισαγωγών του υπό εξέταση προϊόντος προτού εγκριθούν τα αρχικά μέτρα αντιντάμπινγκ με τον κανονισμό (ΕΚ) αριθ. 925/2009 του Συμβουλίου (3). Ως εκ τούτου, ο αιτών κατέδειξε μεταβολή στη μορφή των εμπορικών συναλλαγών.

               (12)

               Επιπλέον, για καθεμία από τις πρακτικές καταστρατήγησης, ο αιτών προσέφερε λεπτομερή στοιχεία σχετικά με την ευρέως διαδεδομένη χρήση τέτοιων πρακτικών και σχετικά με την απουσία αποχρώντος λόγου ή οικονομικής δικαιολογίας για τις πρακτικές αυτές πέραν της επιβολής του δασμού.

               (13)

               Με βάση τις διαθέσιμες πληροφορίες, ο αιτών απέδειξε ότι οι εξαγωγές των ελαφρώς τροποποιημένων προϊόντων που αποτελούν αντικείμενο της έρευνας, καταγωγής ΛΔΚ, σε καθεμία από τις πρακτικές καταστρατήγησης, υποτιμολογούνται και πωλούνται σε τιμές σημαντικά χαμηλότερες από τις τιμές του κλάδου παραγωγής της Ένωσης. Κατά συνέπεια, οι εισαγωγές του ελαφρώς τροποποιημένου προϊόντος που αποτελεί αντικείμενο της έρευνας, καταγωγής ΛΔΚ, υπονομεύουν τα επανορθωτικά αποτελέσματα των μέτρων αντιντάμπινγκ όσον αφορά τόσο τις τιμές όσο και τις ποσότητες.

               (14)

               Τέλος, βάσει των πληροφοριών που έχει ευλόγως στη διάθεσή του, ο αιτών πραγματοποίησε υπολογισμούς περιθωρίου ντάμπινγκ που αποδεικνύουν ότι τα ελαφρώς τροποποιημένα προϊόντα που αποτελούν αντικείμενο της έρευνας, για καθεμία από τις πρακτικές καταστρατήγησης, εισέρχονται στην αγορά της Ένωσης σε τιμές ντάμπινγκ.

         Ε.   ΔΙΑΔΙΚΑΣΙΑ

               (15)

               Κατόπιν των ανωτέρω, η Επιτροπή κατέληξε στο συμπέρασμα ότι υπάρχουν επαρκή αποδεικτικά στοιχεία που δικαιολογούν την έναρξη έρευνας, δυνάμει του άρθρου 13 παράγραφος 3 του βασικού κανονισμού, και την υπαγωγή σε καταγραφή, σύμφωνα με το άρθρο 14 παράγραφος 5 του βασικού κανονισμού, των εισαγωγών των προϊόντων που αποτελούν αντικείμενο της έρευνας.

         α)   Ερωτηματολόγια

               (16)

               Προκειμένου να λάβει τις πληροφορίες που κρίνει απαραίτητες για την έρευνά της, η Επιτροπή θα αποστείλει ερωτηματολόγια στους γνωστούς εξαγωγείς/παραγωγούς και στις γνωστές ενώσεις εξαγωγέων/παραγωγών στη ΛΔΚ, στους γνωστούς εισαγωγείς και στις γνωστές ενώσεις εισαγωγέων στην Ένωση και στις αρχές της ΛΔΚ. Ενδέχεται να ζητηθούν πληροφορίες και από τον ενωσιακό κλάδο παραγωγής, κατά περίπτωση.

               (17)

               Σε κάθε περίπτωση, όλα τα ενδιαφερόμενα μέρη θα πρέπει να επικοινωνήσουν με την Επιτροπή το αργότερο εντός της προθεσμίας που ορίζεται στο άρθρο 3 του παρόντος κανονισμού και να ζητήσουν ερωτηματολόγιο εντός της προθεσμίας που ορίζεται στο άρθρο 3 παράγραφος 1 του παρόντος κανονισμού, δεδομένου ότι η προθεσμία που ορίζεται στο άρθρο 3 παράγραφος 2 του παρόντος κανονισμού ισχύει για όλα τα ενδιαφερόμενα μέρη.

               (18)

               Οι αρχές της ΛΔΚ θα ενημερωθούν για την έναρξη της έρευνας.

         β)   Συλλογή πληροφοριών και διεξαγωγή ακροάσεων

               (19)

               Όλα τα ενδιαφερόμενα μέρη καλούνται να γνωστοποιήσουν γραπτώς τις απόψεις τους και να παράσχουν τα σχετικά αποδεικτικά στοιχεία. Επιπλέον, η Επιτροπή μπορεί να δεχτεί σε ακρόαση τα ενδιαφερόμενα μέρη, εφόσον υποβάλουν αίτηση γραπτώς και αποδείξουν ότι υπάρχουν ιδιαίτεροι λόγοι για τους οποίους θα πρέπει να γίνουν δεκτά σε ακρόαση.

         γ)   Απαλλαγή από την υποχρέωση καταγραφής εισαγωγών ή από τα μέτρα

               (20)

               Σύμφωνα με το άρθρο 13 παράγραφος 4 του βασικού κανονισμού, οι εισαγωγές των προϊόντων που αποτελούν αντικείμενο της έρευνας μπορούν να απαλλαγούν από την καταγραφή ή τα μέτρα αν η εισαγωγή δεν συνιστά καταστρατήγηση.

               (21)

               Δεδομένου ότι η πιθανή καταστρατήγηση ενδέχεται να λάβει χώρα εκτός της Ένωσης, μπορούν να παραχωρηθούν απαλλαγές, σύμφωνα με το άρθρο 13 παράγραφος 4 του βασικού κανονισμού, σε παραγωγούς των υπό έρευνα προϊόντων στη ΛΔΚ οι οποίοι μπορούν να αποδείξουν ότι δεν συνδέονται (4) με παραγωγό που υπόκειται στα υφιστάμενα μέτρα (5) και οι οποίοι διαπιστώνεται ότι δεν εμπλέκονται σε πρακτικές καταστρατήγησης όπως αυτές ορίζονται στο άρθρο 13 παράγραφοι 1 και 2 του βασικού κανονισμού. Οι παραγωγοί που επιθυμούν να τύχουν απαλλαγής θα πρέπει να υποβάλουν αίτηση δεόντως τεκμηριωμένη με αποδεικτικά στοιχεία εντός της προθεσμίας που καθορίζεται στο άρθρο 3 παράγραφος 3 του παρόντος κανονισμού.

         ΣΤ.   ΚΑΤΑΓΡΑΦΗ

               (22)

               Σύμφωνα με το άρθρο 14 παράγραφος 5 του βασικού κανονισμού, οι εισαγωγές των προϊόντων που αποτελούν αντικείμενο της έρευνας θα πρέπει να υποβάλλονται σε καταγραφή ούτως ώστε να διασφαλίζεται ότι, αν επιβεβαιωθεί η καταστρατήγηση, θα είναι δυνατή η είσπραξη δασμών αντιντάμπινγκ κατάλληλου ύψους από την ημερομηνία επιβολής της υποχρέωσης καταγραφής.

         Ζ.   ΠΡΟΘΕΣΜΙΕΣ

               (23)

               Για λόγους χρηστής διαχείρισης, θα πρέπει να καθοριστούν προθεσμίες εντός των οποίων:

                           —

                           τα ενδιαφερόμενα μέρη δύνανται να αναγγελθούν στην Επιτροπή, να εκθέσουν γραπτώς τις απόψεις τους και να υποβάλουν απαντήσεις στο ερωτηματολόγιο ή άλλα στοιχεία που θα ληφθούν υπόψη κατά την έρευνα,

                           —

                           οι παραγωγοί στη Λαϊκή Δημοκρατία της Κίνας δύνανται να ζητήσουν απαλλαγή από την καταγραφή των εισαγωγών ή από τα μέτρα,

                           —

                           τα ενδιαφερόμενα μέρη δύνανται να ζητήσουν γραπτώς να γίνουν δεκτά σε ακρόαση από την Επιτροπή.

               (24)

               Εφιστάται η προσοχή στο γεγονός ότι η άσκηση των περισσότερων διαδικαστικών δικαιωμάτων που αναφέρονται στον βασικό κανονισμό εξαρτάται από το κατά πόσον το μέρος θα αναγγελθεί εντός των προθεσμιών που ορίζονται στο άρθρο 3 του παρόντος κανονισμού.

         Η.   ΑΡΝΗΣΗ ΣΥΝΕΡΓΑΣΙΑΣ

               (25)

               Όταν ένα ενδιαφερόμενο μέρος αρνείται την πρόσβαση στις απαραίτητες πληροφορίες ή δεν τις παρέχει εντός των προβλεπόμενων προθεσμιών ή παρεμποδίζει σημαντικά την έρευνα, μπορεί να συνάγονται συμπεράσματα, θετικά ή αρνητικά, με βάση τα διαθέσιμα πραγματικά στοιχεία, όπως προβλέπεται στο άρθρο 18 του βασικού κανονισμού.

               (26)

               Όταν διαπιστώνεται ότι ένα ενδιαφερόμενο μέρος έχει προσκομίσει ψευδή ή παραπλανητικά στοιχεία, τα εν λόγω στοιχεία δεν λαμβάνονται υπόψη και είναι δυνατό να χρησιμοποιηθούν τα διαθέσιμα πραγματικά στοιχεία.

               (27)

               Αν ένα ενδιαφερόμενο μέρος αρνείται να συνεργαστεί ή συνεργάζεται μεν αλλά μόνο εν μέρει, οπότε τα συμπεράσματα βασίζονται στα διαθέσιμα πραγματικά στοιχεία σύμφωνα με το άρθρο 18 του βασικού κανονισμού, το αποτέλεσμα ενδέχεται να είναι λιγότερο ευνοϊκό για το εν λόγω μέρος απ' ό,τι θα ήταν αν είχε συνεργαστεί.

               (28)

               Η μη παροχή απάντησης σε μηχανογραφημένη μορφή δεν θεωρείται άρνηση συνεργασίας, υπό την προϋπόθεση ότι το οικείο ενδιαφερόμενο μέρος αποδεικνύει ότι η παροχή απάντησης στη ζητούμενη μορφή θα συνεπαγόταν υπέρμετρο επιπρόσθετο φόρτο ή κόστος. Το ενδιαφερόμενο μέρος θα πρέπει να επικοινωνήσει αμέσως με την Επιτροπή.

         Θ.   ΧΡΟΝΟΔΙΑΓΡΑΜΜΑ ΤΗΣ ΕΡΕΥΝΑΣ

               (29)

               Σύμφωνα με το άρθρο 13 παράγραφος 3 του βασικού κανονισμού, η έρευνα θα ολοκληρωθεί εντός εννέα μηνών από την ημερομηνία έναρξης ισχύος του παρόντος κανονισμού.

         Ι.   ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

               (30)

               Επισημαίνεται ότι όλα τα δεδομένα προσωπικού χαρακτήρα που θα συγκεντρωθούν στο πλαίσιο της παρούσας έρευνας θα αντιμετωπιστούν σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (6).

         ΙΑ.   ΣΥΜΒΟΥΛΟΣ ΑΚΡΟΑΣΕΩΝ

               (31)

               Τα ενδιαφερόμενα μέρη μπορούν να ζητήσουν την παρέμβαση του συμβούλου ακροάσεων για τις διαδικασίες εμπορικών προσφυγών. Ο σύμβουλος ακροάσεων ενεργεί ως μεσάζων μεταξύ των ενδιαφερόμενων μερών και των υπηρεσιών της Επιτροπής που διενεργούν τις έρευνες. Ο σύμβουλος ακροάσεων εξετάζει τις αιτήσεις πρόσβασης στον φάκελο, τις διαφωνίες σχετικά με τον εμπιστευτικό χαρακτήρα των εγγράφων, τις αιτήσεις παράτασης προθεσμιών και τις αιτήσεις ακρόασης από τρίτους. Ο σύμβουλος ακροάσεων μπορεί να διοργανώσει ακρόαση με ένα μεμονωμένο ενδιαφερόμενο μέρος και να μεσολαβήσει ώστε να εξασφαλιστεί η πλήρης άσκηση των δικαιωμάτων υπεράσπισης των ενδιαφερόμενων μερών.

               (32)

               Η αίτηση ακρόασης από τον σύμβουλο ακροάσεων θα πρέπει να υποβάλλεται γραπτώς και οι λόγοι υποβολής της θα πρέπει να εξηγούνται. Ο σύμβουλος ακροάσεων παρέχει επίσης ευκαιρίες για ακρόαση με τη συμμετοχή των ενδιαφερόμενων μερών, ώστε να καταστεί δυνατή η παρουσίαση διαφορετικών απόψεων και η προβολή αντεπιχειρημάτων.

               (33)

               Για περισσότερες πληροφορίες και στοιχεία επικοινωνίας, τα ενδιαφερόμενα μέρη μπορούν να συμβουλευτούν τις ιστοσελίδες του συμβούλου ακροάσεων στον δικτυακό τόπο της Γενικής Διεύθυνσης Εμπορίου: http://ec.europa.eu/trade/trade-policy-and-you/contacts/hearing-officer/,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αρχίζει έρευνα σύμφωνα με το άρθρο 13 παράγραφος 3 του κανονισμού (ΕΚ) αριθ. 1225/2009 προκειμένου να καθοριστεί εάν οι εισαγωγές στην Ένωση των παρακάτω προϊόντων:

               —

               αλουμινόχαρτου με πάχος τουλάχιστον 0,007 mm αλλά μικρότερο από 0,008 mm, χωρίς υπόθεμα, χωρίς άλλη κατεργασία πέραν της απλής έλασης, σε ρολά, με βάρος που υπερβαίνει τα 10 kg ανεξαρτήτως του πλάτους, έστω και αν δεν έχει υποστεί ανόπτηση, ή

               —

               αλουμινόχαρτου με πάχος τουλάχιστον 0,008 mm και όχι μεγαλύτερο από 0,018 mm, χωρίς υπόθεμα, χωρίς άλλη κατεργασία πέραν της απλής έλασης, σε ρολά, με βάρος που υπερβαίνει τα 10 kg και πλάτος μεγαλύτερο των 650 mm, έστω και αν δεν έχει υποστεί ανόπτηση, ή

               —

               αλουμινόχαρτου με πάχος μεγαλύτερο από 0,018 mm και μικρότερο από 0,021 mm, χωρίς υπόθεμα, χωρίς άλλη κατεργασία πέραν της απλής έλασης, σε ρολά, με βάρος που υπερβαίνει τα 10 kg ανεξαρτήτως του πλάτους, έστω και αν δεν έχει υποστεί ανόπτηση, ή

               —

               αλουμινόχαρτου με πάχος τουλάχιστον 0,021 mm και όχι μεγαλύτερο από 0,045 mm, χωρίς υπόθεμα, χωρίς άλλη κατεργασία πέραν της απλής έλασης, σε ρολά, με βάρος που υπερβαίνει τα 10 kg ανεξαρτήτως του πλάτους, έστω και αν δεν έχει υποστεί ανόπτηση, όταν παρουσιάζεται με δύο τουλάχιστον στρώσεις,

         καταγωγής Λαϊκής Δημοκρατίας της Κίνας, που υπάγονται σήμερα στους κωδικούς ΣΟ ex 7607 11 19 (κωδικοί TARIC 7607111930, 7607111940 και 7607111950) και ex 7607 11 90 (κωδικοί TARIC 7607119045 και 7607119080), καταστρατηγούν τα μέτρα που επιβλήθηκαν με τον εκτελεστικό κανονισμό (ΕΕ) 2015/2384.
   Άρθρο 2
   Οι τελωνειακές αρχές λαμβάνουν τα κατάλληλα μέτρα, δυνάμει του άρθρου 13 παράγραφος 3 και του άρθρου 14 παράγραφος 5 του κανονισμού (ΕΚ) αριθ. 1225/2009, με σκοπό την καταγραφή των εισαγωγών στην Ένωση που ορίζονται στο άρθρο 1 του παρόντος κανονισμού.
   Η καταγραφή λήγει εννέα μήνες μετά την ημερομηνία έναρξης ισχύος του παρόντος κανονισμού.
   Η Επιτροπή μπορεί να ζητήσει, με κανονισμό, από τις τελωνειακές αρχές να παύσουν την καταγραφή όσον αφορά τις εισαγωγές στην Ένωση προϊόντων που κατασκευάζονται από παραγωγούς οι οποίοι ζήτησαν απαλλαγή από την καταγραφή και πληρούν τις προϋποθέσεις χορήγησης απαλλαγής.
   Άρθρο 3
   1.   Τα ερωτηματολόγια πρέπει να ζητηθούν από την Επιτροπή εντός 15 ημερών από την ημερομηνία έναρξης ισχύος του παρόντος κανονισμού.
   2.   Τα ενδιαφερόμενα μέρη, προκειμένου να ληφθούν υπόψη οι παρατηρήσεις τους κατά την έρευνα, οφείλουν να αναγγελθούν ερχόμενα σε επαφή με την Επιτροπή, να κοινοποιήσουν τις απόψεις τους γραπτώς και να απαντήσουν στο ερωτηματολόγιο ή να υποβάλουν τυχόν άλλες πληροφορίες εντός 37 ημερών από την ημερομηνία έναρξης ισχύος του παρόντος κανονισμού, εκτός αν ορίζεται διαφορετικά.
   3.   Οι παραγωγοί στη Λαϊκή Δημοκρατία της Κίνας που ζητούν να απαλλαγούν από την υποχρέωση καταγραφής των εισαγωγών ή από τα μέτρα πρέπει να υποβάλουν αίτηση δεόντως συνοδευόμενη από τα κατάλληλα αποδεικτικά στοιχεία εντός της ίδιας προθεσμίας των 37 ημερών.
   4.   Τα ενδιαφερόμενα μέρη μπορούν επίσης να ζητήσουν, μέσα στην ίδια προθεσμία των 37 ημερών, να γίνουν δεκτά σε ακρόαση από την Επιτροπή.
   5.   Οι πληροφορίες που υποβάλλονται στην Επιτροπή για τους σκοπούς των ερευνών εμπορικής άμυνας πρέπει να είναι απαλλαγμένες από δικαιώματα πνευματικής ιδιοκτησίας. Τα ενδιαφερόμενα μέρη, πριν υποβάλουν στην Επιτροπή πληροφορίες και/ή δεδομένα τα οποία υπόκεινται σε δικαιώματα πνευματικής ιδιοκτησίας τρίτων, πρέπει να ζητήσουν ειδική άδεια από τον κάτοχο των δικαιωμάτων πνευματικής ιδιοκτησίας που να επιτρέπει ρητά στην Επιτροπή α) να χρησιμοποιήσει τις πληροφορίες και τα δεδομένα για τους σκοπούς αυτής της διαδικασίας εμπορικής άμυνας και β) να παράσχει τις πληροφορίες και/ή τα στοιχεία στα ενδιαφερόμενα στην παρούσα έρευνα μέρη σε μορφή που να τους επιτρέπει να ασκήσουν το δικαίωμα υπεράσπισής τους.
   6.   Όλες οι γραπτές παρατηρήσεις, συμπεριλαμβανομένων των πληροφοριών που ζητούνται στην παρούσα ανακοίνωση, συμπληρωμένα ερωτηματολόγια και αλληλογραφία που υποβάλλονται από τα ενδιαφερόμενα μέρη και ζητείται να αντιμετωπιστούν ως εμπιστευτικές φέρουν την ένδειξη «Limited» (Περιορισμένης διανομής) (7).
   7.   Τα ενδιαφερόμενα μέρη που υποβάλλουν πληροφορίες περιορισμένης διανομής («Limited») οφείλουν να προσκομίσουν μη εμπιστευτικές περιλήψεις τους, σύμφωνα με το άρθρο 19 παράγραφος 2 του βασικού κανονισμού, οι οποίες θα φέρουν την ένδειξη «For inspection by interested parties» («Προς εξέταση από τα ενδιαφερόμενα μέρη»). Οι εν λόγω περιλήψεις θα πρέπει να είναι αρκετά λεπτομερείς, ώστε να επιτρέπουν την κατανόηση σε ικανοποιητικό βαθμό της ουσίας των πληροφοριών που υποβάλλονται εμπιστευτικά. Αν ένα ενδιαφερόμενο μέρος που υποβάλλει εμπιστευτικές πληροφορίες δεν προσκομίσει μη εμπιστευτική περίληψή τους στην απαιτούμενη μορφή και ποιότητα, οι εν λόγω πληροφορίες μπορεί να μη ληφθούν υπόψη.
   8.   Τα ενδιαφερόμενα μέρη καλούνται να υποβάλλουν όλες τις παρατηρήσεις και τις αιτήσεις τους με ηλεκτρονικό ταχυδρομείο, μαζί με σαρωμένες εξουσιοδοτήσεις και πιστοποιητικά, με εξαίρεση τις ογκώδεις απαντήσεις, οι οποίες υποβάλλονται σε δίσκο CD-ROM ή DVD ιδιοχείρως ή με συστημένη επιστολή. Με τη χρήση ηλεκτρονικού ταχυδρομείου, τα ενδιαφερόμενα μέρη δηλώνουν ότι συμφωνούν με τους κανόνες που ισχύουν για την ηλεκτρονική υποβολή στοιχείων, οι οποίοι περιέχονται στο έγγραφο «CORRESPONDENCE WITH THE EUROPEAN COMMISSION IN TRADE DEFENCE CASES» («ΑΛΛΗΛΟΓΡΑΦΙΑ ΜΕ ΤΗΝ ΕΥΡΩΠΑΪΚΗ ΕΠΙΤΡΟΠΗ ΣΕ ΠΕΡΙΠΤΩΣΕΙΣ ΕΜΠΟΡΙΚΗΣ ΑΜΥΝΑΣ»), το οποίο δημοσιεύεται στον δικτυακό τόπο της Γενικής Διεύθυνσης Εμπορίου: http://trade.ec.europa.eu/doclib/docs/2011/june/tradoc_148003.pdf. Τα ενδιαφερόμενα μέρη πρέπει να δηλώσουν την επωνυμία, τη διεύθυνση, τον αριθμό τηλεφώνου τους και έγκυρη διεύθυνση ηλεκτρονικού ταχυδρομείου και να διασφαλίσουν ότι η παρεχόμενη διεύθυνση ηλεκτρονικού ταχυδρομείου είναι η λειτουργική και επίσημη επιχειρηματική τους διεύθυνση ηλεκτρονικού ταχυδρομείου, η οποία ελέγχεται σε καθημερινή βάση. Αφού υποβληθούν τα στοιχεία επικοινωνίας, η Επιτροπή θα επικοινωνεί με τα ενδιαφερόμενα μέρη μόνο μέσω ηλεκτρονικού ταχυδρομείου, εκτός αν τα εν λόγω μέρη ζητήσουν ρητά να λαμβάνουν όλα τα έγγραφα της Επιτροπής με άλλα μέσα επικοινωνίας ή εκτός αν η φύση του προς αποστολή εγγράφου απαιτεί τη χρήση συστημένου ταχυδρομείου. Για περαιτέρω κανόνες και πληροφορίες σχετικά με την αλληλογραφία με την Επιτροπή, συμπεριλαμβανομένων των αρχών που ισχύουν για την υποβολή παρατηρήσεων μέσω ηλεκτρονικού ταχυδρομείου, τα ενδιαφερόμενα μέρη θα πρέπει να συμβουλεύονται τις οδηγίες επικοινωνίας με τα ενδιαφερόμενα μέρη που αναφέρονται παραπάνω.
   Διεύθυνση αλληλογραφίας της Επιτροπής:

               European Commission

               Directorate-General for Trade

               Directorate H

               Office: CHAR 04/039

               1040 Bruxelles/Brussel

               BELGIQUE/BELGIË

               Email: TRADE-AC-ALU-FOIL@ec.europa.eu

         Άρθρο 4
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 31 Μαΐου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  Κανονισμός (ΕΕ) 2015/2384 της Επιτροπής, της 17ης Δεκεμβρίου 2015, για την επιβολή οριστικού δασμού αντιντάμπινγκ στις εισαγωγές ορισμένων ειδών αλουμινόχαρτου καταγωγής Λαϊκής Δημοκρατίας της Κίνας και για την περάτωση της διαδικασίας όσον αφορά τις εισαγωγές ορισμένων ειδών αλουμινόχαρτου καταγωγής Βραζιλίας ύστερα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΚ) αριθ. 1225/2009 του Συμβουλίου (ΕΕ L 332 της 18.12.2015, σ. 63).

      (3)  Κανονισμός (ΕΚ) αριθ. 925/2009 του Συμβουλίου, της 24ης Σεπτεμβρίου 2009, για επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβάλλεται στις εισαγωγές ορισμένου φύλλου αλουμινίου, καταγωγής Αρμενίας, Βραζιλίας και Λαϊκής Δημοκρατίας της Κίνας (ΕΕ L 262 της 6.10.2009, σ. 1).

      (4)  Σύμφωνα με το άρθρο 127 του εκτελεστικού κανονισμού (ΕΕ) 2015/2447 της Επιτροπής, της 24ης Νοεμβρίου 2015 για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558), δύο πρόσωπα θεωρούνται συνδεόμενα εάν πληρούται μία από τις ακόλουθες προϋποθέσεις: α) το ένα μετέχει στη διεύθυνση ή στο διοικητικό συμβούλιο της επιχείρησης του άλλου· β) έχουν από νομική άποψη την ιδιότητα των εταίρων· γ) το ένα είναι εργοδότης του άλλου· δ) ένα τρίτο μέρος, άμεσα ή έμμεσα, έχει στην κυριότητά του ή ελέγχει ή κατέχει το 5 % ή περισσότερο των μετοχών ή μεριδίων με δικαίωμα ψήφου, του ενός και του άλλου· ε) το ένα από αυτά ελέγχει το άλλο άμεσα ή έμμεσα· στ) και τα δύο ελέγχονται άμεσα ή έμμεσα από ένα τρίτο πρόσωπο· ζ) μαζί ελέγχουν άμεσα ή έμμεσα ένα τρίτο πρόσωπο· η) είναι μέλη της ίδιας οικογένειας. Σύμφωνα με το άρθρο 5 παράγραφος 4 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα (ΕΕ L 269 της 10.10.2013, σ. 1), «πρόσωπα» θεωρούνται τα φυσικά πρόσωπα, τα νομικά πρόσωπα ή οι ενώσεις προσώπων που δεν αποτελούν νομικά πρόσωπα αλλά οι οποίες αναγνωρίζονται, σύμφωνα με το ενωσιακό ή εθνικό δίκαιο, ότι διαθέτουν δικαιοπρακτική ικανότητα.

      (5)  Ωστόσο, ακόμη και αν οι παραγωγοί συνδέονται, υπό την προεκτεθείσα έννοια, με επιχειρήσεις που υπόκεινται στα μέτρα που ισχύουν για τις εισαγωγές καταγωγής της Λαϊκής Δημοκρατίας της Κίνας, μπορεί και πάλι να χορηγηθεί απαλλαγή αν δεν υπάρχουν αποδείξεις ότι η σχέση με τις επιχειρήσεις που υπόκεινται στα αρχικά μέτρα δημιουργήθηκε ή χρησιμοποιήθηκε για την καταστρατήγηση των αρχικών μέτρων.

      (6)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (7)  Έγγραφο που φέρει την ένδειξη «Limited» («Περιορισμένης διανομής») θεωρείται εμπιστευτικό σύμφωνα με το άρθρο 19 του κανονισμού (ΕΚ) αριθ. 1225/2009 του Συμβουλίου (ΕΕ L 343 της 22.12.2009, σ. 51) και το άρθρο 6 της συμφωνίας του ΠΟΕ σχετικά με την εφαρμογή του άρθρου VI της GATT 1994 (συμφωνία αντιντάμπινγκ). Το έγγραφο αυτό προστατεύεται επίσης, δυνάμει του άρθρου 4 του κανονισμού (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου (ΕΕ L 145 της 31.5.2001, σ. 43).


title: Εκτελεστικός κανονισμός (ΕΕ) 2017/61 της Επιτροπής, της 14ης Δεκεμβρίου 2016, σχετικά με την αδειοδότηση της 4-αλλυλο-2,6-διμεθοξυφαινόλης και του οξικού ευγενυλίου ως πρόσθετων υλών ζωοτροφών για όλα τα ζωικά είδη, εκτός των ιχθύων και των πουλερικών (Κείμενο που παρουσιάζει ενδιαφέρον για τον ΕΟΧ )

text:
                  17.1.2017

                  EL

                  Επίσημη Εφημερίδα της Ευρωπαϊκής Ένωσης

                  L 13/181

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/61 ΤΗΣ ΕΠΙΤΡΟΠΉΣ
      της 14ης Δεκεμβρίου 2016
      σχετικά με την αδειοδότηση της 4-αλλυλο-2,6-διμεθοξυφαινόλης και του οξικού ευγενυλίου ως πρόσθετων υλών ζωοτροφών για όλα τα ζωικά είδη, εκτός των ιχθύων και των πουλερικών
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που έχουν εγκριθεί σύμφωνα με την οδηγία 70/524/ΕΟΚ του Συμβουλίου (2).

                  (2)

                  Η 4-αλλυλο-2,6-διμεθοξυφαινόλη και το οξικό ευγενύλιο εγκρίθηκαν χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετες ύλες ζωοτροφών για όλα τα ζωικά είδη. Τα προϊόντα αυτά προστέθηκαν στη συνέχεια στο μητρώο πρόσθετων υλών ζωοτροφών ως υφιστάμενα προϊόντα, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003. Η 4-αλλυλο-2,6-διμεθοξυφαινόλη και το οξικό ευγενύλιο για τα πουλερικά και τα ψάρια δεν θα επαναδειοδοτηθούν, καθώς αποσύρθηκαν από τον αιτούντα.

                  (3)

                  Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση της 4-αλλυλο-2,6-διμεθοξυφαινόλης και του οξικού ευγενυλίου ως πρόσθετων υλών ζωοτροφών για όλα τα ζωικά είδη. Ο αιτών ζήτησε την ταξινόμηση αυτών των πρόσθετων υλών στην κατηγορία «αισθητικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Στη γνώμη που εξέδωσε στις 15 Νοεμβρίου 2011 (3), η Ευρωπαϊκή Αρχή για την Ασφάλεια των Τροφίμων («η Αρχή») συμπεραίνει ότι, υπό τις προτεινόμενες συνθήκες χρήσης, η 4-αλλυλο-2,6-διμεθοξυφαινόλη και το οξικό ευγενύλιο δεν έχουν δυσμενείς επιδράσεις στην υγεία των ζώων, στην υγεία του ανθρώπου ή στο περιβάλλον. Η Αρχή κατέληξε επίσης στο συμπέρασμα ότι η λειτουργία της 4-αλλυλο-2,6-διμεθοξυφαινόλης και του οξικού ευγενυλίου στις ζωοτροφές είναι παρόμοια με τη λειτουργία τους στα τρόφιμα. Η Αρχή έχει ήδη καταλήξει στο συμπέρασμα ότι για τα τρόφιμα οι εν λόγω ουσίες είναι αποτελεσματικές, δεδομένου ότι αυξάνουν την οσμή ή τη γευστικότητα των τροφίμων. Ως εκ τούτου, το ίδιο συμπέρασμα μπορεί να επεκταθεί στις ζωοτροφές. Η Αρχή δεν είναι σε θέση να αξιολογήσει τη χρήση της 4-αλλυλο-2,6-διμεθοξυφαινόλης και του οξικού ευγενυλίου στο πόσιμο νερό. Εντούτοις, οι ουσίες αυτές μπορούν να χρησιμοποιούνται σε σύνθετες ζωοτροφές που χορηγούνται κατόπιν με νερό.

                  (5)

                  Θα πρέπει να προβλέπονται περιορισμοί και προϋποθέσεις με σκοπό τον καλύτερο έλεγχο. Καθώς δεν υπάρχουν λόγοι ασφάλειας που να επιβάλλουν τον καθορισμό μέγιστης περιεκτικότητας, και λαμβανομένης υπόψη της επαναξιολόγησης που διενήργησε η Αρχή, η συνιστώμενη περιεκτικότητα θα πρέπει να αναγράφεται στην επισήμανση κάθε πρόσθετης ύλης. Σε περίπτωση υπέρβασης της εν λόγω περιεκτικότητας, ορισμένες πληροφορίες θα πρέπει να αναγράφονται στην επισήμανση των προμειγμάτων, των σύνθετων ζωοτροφών και των πρώτων υλών ζωοτροφών.

                  (6)

                  Η Αρχή κατέληξε στο συμπέρασμα ότι η 4-αλλυλο2,6-διμεθοξυφαινόλη είναι ερεθιστική για τους οφθαλμούς και το δέρμα και το οξικό ευγενύλιο είναι ερεθιστικό για το δέρμα μόνο. Κατά συνέπεια, θα πρέπει να λαμβάνονται τα κατάλληλα μέτρα προστασίας. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση σχετικά με τη μέθοδο ανάλυσης των πρόσθετων υλών ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (7)

                  Από την αξιολόγηση της 4-αλλυλο-2,6-διμεθοξυφαινόλης και του οξικού ευγενυλίου διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να επιτραπεί η χρήση των εν λόγω ουσιών, όπως καθορίζεται στο παράρτημα του παρόντος κανονισμού.

                  (8)

                  Καθώς δεν υπάρχουν λόγοι ασφάλειας που να επιβάλλουν την άμεση εφαρμογή των τροποποιήσεων των όρων της άδειας για την 4-αλλυλο-2,6-διμεθοξυφαινόλη και το οξικό ευγενύλιο, είναι σκόπιμο να επιτραπεί μεταβατική περίοδος ώστε να προετοιμαστούν τα ενδιαφερόμενα μέρη για να ανταποκριθούν στις νέες απαιτήσεις που απορρέουν από τη χορήγηση της άδειας.

                  (9)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Άδεια
      Χορηγείται άδεια για τη χρήση των ουσιών που προσδιορίζονται στο παράρτημα και ανήκουν στην κατηγορία πρόσθετων υλών «αισθητικές πρόσθετες ύλες» και στη λειτουργική ομάδα «αρωματικές σύνθετες ουσίες» ως πρόσθετων υλών ζωοτροφών για τη διατροφή των ζώων υπό τους όρους που καθορίζονται στο εν λόγω παράρτημα.
      Άρθρο 2
      Μεταβατικά μέτρα
      1.   Για τις ουσίες που προσδιορίζονται στο παράρτημα και τα προμείγματα που περιέχουν τις ουσίες αυτές, που έχουν παραχθεί και επισημανθεί πριν από τις 6 Αυγούστου 2017 σύμφωνα με τους κανόνες που ίσχυαν πριν από την τις 6 Φεβρουαρίου 2017, επιτρέπεται η συνεχιζόμενη διάθεση στην αγορά και η χρήση έως ότου εξαντληθούν τα υφιστάμενα αποθέματα.
      2.   Για τις σύνθετες ζωοτροφές και τις πρώτες ύλες ζωοτροφών που περιέχουν τις ουσίες που προσδιορίζονται στο παράρτημα, οι οποίες έχουν παραχθεί και επισημανθεί πριν από τις 6 Φεβρουαρίου 2018 σύμφωνα με τους κανόνες που ίσχυαν πριν από τις 6 Φεβρουαρίου 2017, επιτρέπεται η συνεχιζόμενη διάθεση στην αγορά και η χρήση έως ότου εξαντληθούν τα υφιστάμενα αποθέματα, αν προορίζονται για τροφοπαραγωγά ζώα.
      3.   Για τις σύνθετες ζωοτροφές και τις πρώτες ύλες ζωοτροφών που περιέχουν τις ουσίες που προσδιορίζονται στο παράρτημα, οι οποίες έχουν παραχθεί και επισημανθεί πριν από τις 6 Φεβρουαρίου 2019 σύμφωνα με τους κανόνες που ίσχυαν πριν από τις 6 Φεβρουαρίου 2017, επιτρέπεται η συνεχιζόμενη διάθεση στην αγορά και η χρήση έως ότου εξαντληθούν τα υφιστάμενα αποθέματα, αν προορίζονται για μη τροφοπαραγωγά ζώα.
      Άρθρο 3
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 14 Δεκεμβρίου 2016.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

         (3)  EFSA Journal 2011·9(12):2440.

         ΠΑΡΑΡΤΗΜΑ

                     Αριθμός ταυτοποίησης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου ισχύος της άδειας

                     mg δραστικής ουσίας/kg πλήρους ζωοτροφής με περιεκτικότητα σε υγρασία 12 %

                     (1)

                     (2)

                     (3)

                     (4)

                     (5)

                     (6)

                     (7)

                     (8)

                     (9)

                        Κατηγορία: Αισθητικές πρόσθετες ύλες. Λειτουργική ομάδα: Αρωματικές σύνθετες ουσίες

                     2b04051

                     —

                     4-αλλυλο-2,6-διμεθοξυφαινόλη

                        Σύνθεση πρόσθετης ύλης

                     4-αλλυλο-2,6-διμεθοξυφαινόλη

                        Χαρακτηρισμός της δραστικής ουσίας

                     4-αλλυλο-2,6-διμεθοξυφαινόλη
                     Παράγεται με χημική σύνθεση
                     Καθαρότητα: 98 % τουλάχιστον
                     Χημικός τύπος: C11H14O3

                     Αριθ. CAS 6627-88-9
                     Αριθ. FLAVIS 04.051

                        Μέθοδος ανάλυσης
                         (1)

                     Για την ταυτοποίηση της 4-αλλυλο-2,6-διμεθοξυφαινόλης στην πρόσθετη ύλη ζωοτροφών και σε αρωματικά προμείγματα ζωοτροφών:
                     Αεριοχρωματογραφία/φασματομετρία μάζας με σταθεροποίηση χρόνου κατακράτησης (GC-MS-RTL).

                     Όλα τα ζωικά είδη εκτός των ιχθύων και των πουλερικών

                     —

                     —

                     —

                                 1.

                                 Η πρόσθετη ύλη ενσωματώνεται στη ζωοτροφή υπό μορφή προμείγματος.

                                 2.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και σταθερότητας.

                                 3.

                                 Η συνιστώμενη μέγιστη περιεκτικότητα της δραστικής ουσίας είναι: 5 mg/kg πλήρους ζωοτροφής με περιεκτικότητα σε υγρασία 12 %.

                                 4.

                                 Στην επισήμανση της πρόσθετης ύλης πρέπει να αναφέρονται τα ακόλουθα:
                                 «Συνιστώμενη μέγιστη περιεκτικότητα της δραστικής ουσίας σε πλήρη ζωοτροφή με περιεκτικότητα σε υγρασία 12 %: 5 mg/kg».

                                 5.

                                 Η λειτουργική ομάδα, ο αριθμός ταυτοποίησης, η ονομασία και η προστιθέμενη ποσότητα της δραστικής ουσίας πρέπει να αναφέρονται στην επισήμανση των προμειγμάτων, των πρώτων υλών ζωοτροφών και των σύνθετων ζωοτροφών, εάν υπάρχει υπέρβαση της ακόλουθης περιεκτικότητας της δραστικής ουσίας σε πλήρη ζωοτροφή με περιεκτικότητα σε υγρασία 12 %: 5 mg/kg.

                                 6.

                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα προκειμένου να αντιμετωπίζονται οι ενδεχόμενοι κίνδυνοι από δερματική επαφή ή επαφή με τα μάτια. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων γυαλιά και γάντια ασφαλείας.

                     6 Φεβρουαρίου 2027

                     2b09020

                     —

                     οξικό ευγενύλιο

                        Σύνθεση πρόσθετης ύλης

                     οξικό ευγενύλιο

                        Χαρακτηρισμός της δραστικής ουσίας

                     οξικό ευγενύλιο
                     Παράγεται με χημική σύνθεση
                     Καθαρότητα: 98 % τουλάχιστον
                     Χημικός τύπος: C12H14O3

                     Αριθ. CAS 93-28-7
                     Αριθ. FLAVIS 09.020

                        Μέθοδος ανάλυσης
                         (1)

                     Για την ταυτοποίηση του οξικού ευγενυλίου στην πρόσθετη ύλη ζωοτροφών και σε αρωματικά προμείγματα ζωοτροφών:
                     Αεριοχρωματογραφία/φασματομετρία μάζας με σταθεροποίηση χρόνου κατακράτησης (GC-MS-RTL).

                     Όλα τα ζωικά είδη εκτός των ιχθύων και των πουλερικών.

                     —

                     —

                     —

                                 1.

                                 Η πρόσθετη ύλη ενσωματώνεται στη ζωοτροφή υπό μορφή προμείγματος.

                                 2.

                                 Στις οδηγίες χρήσης της πρόσθετης ύλης και των προμειγμάτων πρέπει να αναφέρονται οι συνθήκες αποθήκευσης και σταθερότητας.

                                 3.

                                 Η συνιστώμενη μέγιστη περιεκτικότητα της δραστικής ουσίας είναι: 5 mg/kg πλήρους ζωοτροφής με περιεκτικότητα σε υγρασία 12 %.

                                 4.

                                 Στην επισήμανση της πρόσθετης ύλης πρέπει να αναφέρονται τα ακόλουθα:
                                 «Συνιστώμενη μέγιστη περιεκτικότητα της δραστικής ουσίας σε πλήρη ζωοτροφή με περιεκτικότητα σε υγρασία 12 %: 5 mg/kg».

                                 5.

                                 Η λειτουργική ομάδα, ο αριθμός ταυτοποίησης, η ονομασία και η προστιθέμενη ποσότητα της δραστικής ουσίας πρέπει να αναφέρονται στην επισήμανση των προμειγμάτων, των πρώτων υλών ζωοτροφών και των σύνθετων ζωοτροφών, εάν υπάρχει υπέρβαση της ακόλουθης περιεκτικότητας της δραστικής ουσίας σε πλήρη ζωοτροφή με περιεκτικότητα σε υγρασία 12 %: 5 mg/kg.

                                 6.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων μέσω της δερματικής επαφής. Όταν οι κίνδυνοι δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα πρέπει να χρησιμοποιούνται με μέσα ατομικής προστασίας, συμπεριλαμβανομένων των γαντιών.

                     6 Φεβρουαρίου 2027

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2015/1748 της Επιτροπής, της 30ής Σεπτεμβρίου 2015, σχετικά με παρέκκλιση για το έτος υποβολής αιτήσεων 2015 από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το επίπεδο των προκαταβολών για τις άμεσες ενισχύσεις και μέτρα αγροτικής ανάπτυξης σε σχέση με τις εκτάσεις και τα ζώα, καθώς και από το άρθρο 75 παράγραφος 2 πρώτο εδάφιο του εν λόγω κανονισμού όσον αφορά τις άμεσες ενισχύσεις

text:
               1.10.2015

               EL

               Επίσημη Εφημερίδα της Ευρωπαϊκής Ένωσης

               L 256/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1748 ΤΗΣ ΕΠΙΤΡΟΠΉΣ
   της 30ής Σεπτεμβρίου 2015
   σχετικά με παρέκκλιση για το έτος υποβολής αιτήσεων 2015 από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το επίπεδο των προκαταβολών για τις άμεσες ενισχύσεις και μέτρα αγροτικής ανάπτυξης σε σχέση με τις εκτάσεις και τα ζώα, καθώς και από το άρθρο 75 παράγραφος 2 πρώτο εδάφιο του εν λόγω κανονισμού όσον αφορά τις άμεσες ενισχύσεις
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 75 παράγραφος 3,
   Εκτιμώντας τα ακόλουθα:

               (1)

               Σύμφωνα με το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013, από τις 16 Οκτωβρίου έως τις 30 Νοεμβρίου, τα κράτη μέλη μπορούν να καταβάλλουν προκαταβολές έως 50 % όσον αφορά τις άμεσες ενισχύσεις βάσει του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (2) και έως 75 % όσον αφορά μέτρα στήριξης που σχετίζονται με τις εκτάσεις και τα ζώα βάσει του κανονισμού (ΕΕ) αριθ. 1305/2013 του Ευρωπαϊκού Κοινοβουλίου και του Συμβουλίου (3).

               (2)

               Το άρθρο 75 παράγραφος 2 του κανονισμού (ΕΕ) αριθ. 1306/2013 προβλέπει ότι οι ενισχύσεις που αναφέρονται στην παράγραφο 1 του εν λόγω άρθρου, συμπεριλαμβανομένων των προκαταβολών για τις άμεσες ενισχύσεις, δεν καταβάλλονται πριν από την ολοκλήρωση των διοικητικών και επιτόπιων ελέγχων που διενεργούνται σύμφωνα με το άρθρο 74 του εν λόγω κανονισμού. Ωστόσο, όσον αφορά τα μέτρα στήριξης που σχετίζονται με τις εκτάσεις και τα ζώα στο πλαίσιο της αγροτικής ανάπτυξης, βάσει του άρθρου 75 παράγραφος 2 του κανονισμού (ΕΕ) αριθ. 1306/2013 μπορούν να καταβάλλονται προκαταβολές μετά την ολοκλήρωση των διοικητικών ελέγχων σύμφωνα με το άρθρο 59 παράγραφος 1 του εν λόγω κανονισμού.

               (3)

               Η σοβαρότητα της οικονομικής κατάστασης σε ορισμένους γεωργικούς τομείς, και ιδίως στην αγορά γαλακτοκομικών προϊόντων, έχει προκαλέσει σοβαρά οικονομικά προβλήματα και προβλήματα ταμειακών ροών για τους δικαιούχους. Η κατάσταση αυτή συμπίπτει με το πρώτο έτος εφαρμογής των νέων καθεστώτων άμεσων ενισχύσεων. Λόγω των δυσκολιών που αντιμετωπίζουν ορισμένα κράτη μέλη κατά την πρακτική εφαρμογή των εν λόγω καθεστώτων, έχει καθυστερήσει η διαχείριση της ενιαίας αίτησης, των αιτήσεων ενίσχυσης και των αιτήσεων πληρωμής καθώς και των αιτήσεων για τη χορήγηση δικαιωμάτων ενίσχυσης ή για την αύξηση της αξίας των δικαιωμάτων ενίσχυσης στο πλαίσιο του καθεστώτος βασικής ενίσχυσης. Κατά συνέπεια, οι αναγκαίοι έλεγχοι αναμένεται να ολοκληρωθούν αργότερα από ό, τι συνήθως και οι πληρωμές στους δικαιούχους αναμένεται να αναβληθούν.

               (4)

               Λόγω της έκτακτης φύσης των εν λόγω συνδυασμένων περιστάσεων και των συνακόλουθων οικονομικών δυσκολιών για τους δικαιούχους, είναι απαραίτητο να αμβλυνθούν οι δυσκολίες αυτές, καθιστώντας δυνατό για τους δικαιούχους να απορροφούν τις ζημίες μέχρις ότου επιτευχθεί η σταθεροποίηση των αγορών.

               (5)

               Επομένως, αιτιολογείται παρέκκλιση από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013, προκειμένου να επιτραπεί στα κράτη μέλη να καταβάλουν υψηλότερο επίπεδο προκαταβολών στους δικαιούχους για το έτος υποβολής αιτήσεων 2015.

               (6)

               Η αρχή της καταβολής άμεσων ενισχύσεων μόνον αφού ολοκληρωθούν όλοι οι διοικητικοί και επιτόπιοι έλεγχοι αποτελεί ακρογωνιαίο λίθο της διαβεβαίωσης που επιτυγχάνεται από το ολοκληρωμένο σύστημα διαχείρισης και ελέγχου. Ωστόσο, λόγω των σοβαρών δυσχερειών που αντιμετωπίζουν οι δικαιούχοι, είναι αναγκαίο, ως έκτακτο μέτρο για το έτος υποβολής αιτήσεων 2015, να προβλεφθεί παρέκκλιση από το άρθρο 75 παράγραφος 2 πρώτο εδάφιο του κανονισμού (ΕΕ) αριθ. 1306/2013 ώστε να επιτρέπεται να καταβληθούν προκαταβολές για άμεσες ενισχύσεις μετά την ολοκλήρωση των διοικητικών ελέγχων, όπως αναφέρεται στα άρθρα 28 και 29 του εκτελεστικού κανονισμού (ΕΕ) αριθ. 809/2014 της Επιτροπής (4). Εν τούτοις, είναι επιτακτική ανάγκη η εν λόγω παρέκκλιση να μην παρεμποδίσει τη χρηστή δημοσιονομική διαχείριση και την απαίτηση επαρκούς επιπέδου αξιοπιστίας. Ως εκ τούτου, τα κράτη μέλη που κάνουν χρήση αυτής της παρέκκλισης οφείλουν να λάβουν όλα τα αναγκαία μέτρα για να εξασφαλίσουν ότι αποφεύγονται οι καθ' υπέρβαση πληρωμές και ότι ανακτώνται πράγματι και ταχέως τυχόν αχρεωστήτως καταβληθέντα ποσά. Επιπλέον, η χρήση της εν λόγω παρέκκλισης θα πρέπει να καλύπτεται από τη διαχειριστική δήλωση που αναφέρεται στο άρθρο 7 παράγραφος 3 στοιχείο β) του κανονισμού (ΕΕ) αριθ. 1306/2013 για το οικονομικό έτος 2016.

               (7)

               Λαμβάνοντας υπόψη τη σοβαρότητα των οικονομικών δυσχερειών που αντιμετωπίζουν επί του παρόντος οι δικαιούχοι, ο παρών κανονισμός θα πρέπει να αρχίσει να ισχύει την ημέρα της δημοσίευσής του.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων, της επιτροπής διαχείρισης άμεσων πληρωμών και της επιτροπής αγροτικής ανάπτυξης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Κατά παρέκκλιση από το άρθρο 75 παράγραφος 1 τρίτο εδάφιο του κανονισμού (ΕΕ) αριθ. 1306/2013, όσον αφορά το έτος υποβολής αιτήσεων 2015, τα κράτη μέλη μπορούν να καταβάλλουν προκαταβολές έως 70 % όσον αφορά τις άμεσες ενισχύσεις που απαριθμούνται στο παράρτημα I του κανονισμού (ΕΕ) αριθ. 1307/2013 και έως 85 % όσον αφορά τη στήριξη που χορηγείται στο πλαίσιο της αγροτικής ανάπτυξης που αναφέρεται στο άρθρο 67 παράγραφος 2 του κανονισμού (ΕΕ) αριθ. 1306/2013.
   Άρθρο 2
   Κατά παρέκκλιση από το άρθρο 75 παράγραφος 2 πρώτο εδάφιο του κανονισμού (ΕΕ) αριθ. 1306/2013, όσον αφορά το έτος υποβολής αιτήσεων 2015, τα κράτη μέλη μπορούν να καταβάλλουν προκαταβολές για τις άμεσες ενισχύσεις που απαριθμούνται στο παράρτημα I του κανονισμού (ΕΕ) αριθ. 1307/2013 μετά την ολοκλήρωση των διοικητικών ελέγχων, όπως αναφέρεται στο άρθρο 74 του κανονισμού (ΕΕ) αριθ. 1306/2013.
   Άρθρο 3
   Όσον αφορά τα κράτη μέλη που εφαρμόζουν το άρθρο 2 του παρόντος κανονισμού, η διαχειριστική δήλωση σύμφωνα με το άρθρο 7 παράγραφος 3 στοιχείο β) του κανονισμού (ΕΕ) αριθ. 1306/2013 περιλαμβάνει, για το οικονομικό έτος 2016, επιβεβαίωση ότι οι καθ' υπέρβαση πληρωμές σε δικαιούχους εμποδίστηκαν και έχουν πράγματι και ταχέως ανακτηθεί αχρεωστήτως καταβληθέντα ποσά με βάση την επαλήθευση όλων των απαραίτητων πληροφοριών.
   Άρθρο 4
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Σεπτεμβρίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 347 της 20.12.2013, σ. 549.

      (2)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).

      (3)  Κανονισμός (EE) αριθ. 1305/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) και την κατάργηση του κανονισμού (ΕΚ) αριθ. 1698/2005 του Συμβουλίου (ΕΕ L 347 της 20.12.2013, σ. 487).

      (4)  Εκτελεστικός κανονισμός (ΕΕ) αριθ. 809/2014 της Επιτροπής, της 17ης Ιουλίου 2014, για τη θέσπιση κανόνων εφαρμογής του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ολοκληρωμένο σύστημα διαχείρισης και ελέγχου, τα μέτρα αγροτικής ανάπτυξης και την πολλαπλή συμμόρφωση (ΕΕ L 227 της 31.7.2014, σ. 69).


title: Εκτελεστικός κανονισμός (ΕΕ) αριθ. 710/2013 της Επιτροπής, της 24ης Ιουλίου 2013 , σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία

text:
               25.7.2013

               EL

               Επίσημη Εφημερίδα της Ευρωπαϊκής Ένωσης

               L 200/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 710/2013 ΤΗΣ ΕΠΙΤΡΟΠΉΣ
   της 24ης Ιουλίου 2013
   σχετικά με τη δασμολογική κατάταξη ορισμένων εμπορευμάτων στη Συνδυασμένη Ονοματολογία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:

               (1)

               Για να εξασφαλιστεί η ενιαία εφαρμογή της Συνδυασμένης Ονοματολογίας που προσαρτάται στον κανονισμό (ΕΟΚ) αριθ. 2658/87, είναι αναγκαίο να θεσπιστούν μέτρα όσον αφορά τη δασμολογική κατάταξη των εμπορευμάτων που αναφέρονται στο παράρτημα του παρόντος κανονισμού.

               (2)

               Ο κανονισμός (ΕΟΚ) αριθ. 2658/87 προβλέπει τους γενικούς κανόνες για την ερμηνεία της Συνδυασμένης Ονοματολογίας (ΣΟ). Οι εν λόγω κανόνες εφαρμόζονται επίσης σε κάθε άλλη ονοματολογία η οποία βασίζεται εν όλω ή εν μέρει στη ΣΟ ή προσθέτει σε αυτήν κάποια νέα υποδιαίρεση και θεσπίζεται με ειδικές διατάξεις της Ένωσης με σκοπό την εφαρμογή δασμολογικών και άλλων μέτρων σχετικά με τις εμπορευματικές συναλλαγές.

               (3)

               Κατ’ εφαρμογή αυτών των γενικών κανόνων τα εμπορεύματα που περιγράφονται στη στήλη (1) του πίνακα που παρατίθεται στο παράρτημα του παρόντος κανονισμού πρέπει να υπαχθούν στους κωδικούς ΣΟ που εμφαίνονται στη στήλη (2), για τους λόγους που αναφέρονται στη στήλη (3) του εν λόγω πίνακα.

               (4)

               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους επί τρίμηνο, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).

               (5)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη (1) του πίνακα που παρατίθεται στο παράρτημα κατατάσσονται στη Συνδυασμένη Ονοματολογία στους κωδικούς ΣΟ που αναφέρονται στη στήλη (2) του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες, που εκδίδουν οι τελωνειακές αρχές των κρατών μελών και που δεν είναι σύμφωνες με τον παρόντα κανονισμό, μπορούν να συνεχίσουν να χρησιμοποιούνται για περίοδο τριών μηνών δυνάμει του άρθρου 12 παράγραφος 6 του κανονισμού (ΕΟΚ) αριθ. 2913/92.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουλίου 2013.

            Για την Επιτροπή, εξ ονόματος του Προέδρου,
         Algirdas ŠEMETA

            Μέλος της Επιτροπής

      (1)  ΕΕ L 256 της 7.9.1987, σ. 1.

      (2)  ΕΕ L 302 της 19.10.1992, σ. 1.

      ΠΑΡΑΡΤΗΜΑ

                  Περιγραφή των εμπορευμάτων

                  Κατάταξη
                  (Κωδικός ΣΟ)

                  Αιτιολογία

                  (1)

                  (2)

                  (3)

                  Συσκευή (καλούμενη «δέκτης ραδιοφωνικών μηνυμάτων οδικής κυκλοφορίας (TMC)») που αποτελείται από δέκτη FM, κεραία και παροχή ρεύματος. Η εν λόγω συσκευή είναι εφοδιασμένη με βύσμα σύνδεσης σε θύρα USB.
                  Η συσκευή λαμβάνει τηλεμετρικά σήματα που περιέχουν πληροφορίες οδικής κυκλοφορίας χρησιμοποιώντας δέκτη ραδιοφωνικών μηνυμάτων μέσω ζώνης εκπομπής ραδιοκυμάτων FM. Η συσκευή προορίζεται για σύνδεση μέσω βύσματος σύνδεσης σε θύρα USB με δέκτη παγκόσμιου συστήματος εντοπισμού θέσης (GPS), που επεξεργάζεται τα λαμβανόμενα τηλεμετρικά σήματα και παρουσιάζει πληροφορίες σχετικά με την οδική κυκλοφορία στην οθόνη.
                  Η εν λόγω συσκευή δεν λαμβάνει ηχητικά ραδιοφωνικά σήματα.

                  8517 69 39

                  Η κατάταξη διέπεται από τους Γενικούς Κανόνες 1 και 6 για την ερμηνεία της Συνδυασμένης Ονοματολογίας, και το κείμενο των κωδικών ΣΟ 8517, 8517 69 και 8517 69 39.
                  Δεδομένου ότι η συσκευή λειτουργεί μόνον όταν είναι συνδεδεμένη με GPS, αυξάνοντας τη λειτουργικότητα του GPS, θεωρείται εξάρτημα GPS και συνεπώς πρέπει να καταταχθεί με βάση τα χαρακτηριστικά της.
                  Η συσκευή δεν λαμβάνει ηχητικά σήματα. Κατά συνέπεια, αποκλείεται η κατάταξή της στην κλάση 8527 ως συσκευή λήψης για τη ραδιοφωνία.
                  Η συσκευή δεν είναι φορητή, δεδομένου ότι λειτουργεί μόνον εφόσον συνδεθεί με GPS. Επιπλέον, η συσκευή δεν δύναται να επιτελέσει από μόνη της λειτουργίες κλήσης, συναγερμικής ειδοποίησης ή τηλεειδοποίησης, δεδομένου ότι λαμβάνει μόνον τηλεμετρικά σήματα. Κατά συνέπεια, η κατάταξή της στη διάκριση 8517 69 31 ως δέκτης τσέπης για τα κέντρα κλήσης ή αναζήτησης προσώπων αποκλείεται.
                  Η συσκευή πρέπει επομένως να καταταγεί στον κωδικό ΣΟ 8517 69 39 ως άλλη συσκευή για τη μετάδοση ή τη λήψη της φωνής, εικόνων ή άλλων δεδομένων, στις οποίες περιλαμβάνονται οι συσκευές για την επικοινωνία σε ενσύρματο ή ασύρματο δίκτυο (βλέπε και Επεξηγηματικές Σημειώσεις της ΣΟ για τη διάκριση 8517 69 39, στοιχείο 6).